અમરેલી જિલ્લાનું જાફરાબાદ એક સમયે સૌરાષ્ટ્રનું સૌથી મોટું બંદર ધરાવતું હતું. જાફરાબાદ શહેરમાંથી જ દરિયાઈ માર્ગે મોટા પ્રમાણમાં વેપાર થતો હતો. પરંતુ આજે શહેરની સ્થિતી દયનીય બની ગઈ છે. જેનું કારણ છે ગામમાં થંભી ગયેલ વિકાસ, શહેરમાં પ્રાથમિક સુવિધાનો પણ અભાવ હોવાથી શહેરીજનોને ભારે હાલાકીનો સામનો કરવો પડી રહ્યો છે. જાફરાબાદમાં વિકાસના નામે મીંડુ જોવા મળી રહ્યું છે. શહેરમાં લાઈટ હાઉસ પર જર્મનીથી આવેલી લાઈટો લગાવવામાં આવી હતી. જે માચ્છીમાકોને માર્ગ બતાવતી હતી. આજે તે લાઈટો ક્યાં અલોપ થઈ ગઈ તે કોઈને ખબર નથી. શહેરમાં નથી બસ સ્ટેન્ડ કે રેગ્યુલર કોઈ બસ પણ આવતી નથી. આ ઉપરાંત રજિસ્ટર ઓફિસ અને સીટી સર્વેની ઓફિસ પણ અઠવાડિયામાં માંડ એક વખત ખૂલ્લે છે. જ્યારે કોમર્સ કોલેજમાં એક પ્રોફેસર પણ નથી જેથી વિદ્યાર્થીઓને ઘર આંગણે કોલેજ હોવા છતાં ભણી શક્તાં નથી. તો મામલતદાર ઓફિસ, તાલુકા પંચાયત અને પીજીવીસીએલની ઓફિસની હાલત જર્જરીત રુપમાં જોવા મળે છે. સરકાર દ્વારા કરોડોના ખર્ચે હોસ્પિટલ તો બનાવવામાં આવી છ. પરંતુ સ્ટાફના અભાવે અનેક કિંમતી મશીનરી ધૂળ ખાય રહી છે.